Diari Oficial de la Generalitat Valenciana


Sumari del DOGV 4086, del 14-09-2001 (2001/8796)

Notificació al senyor José Jodar Moya. Expedient número ESSANC 9/2001.
----------------------------------------------------------------------

### Dades del document

Número de DOGV
:   4086

Data del DOGV
:   14-09-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/8796


Organisme emissor
:   Conselleria de Justícia i Administracions Públiques

Tipus de document
:   Anunci

Notificació al senyor José Jodar Moya. Expedient número ESSANC 9/2001. [2001/F8796]
  
De conformitat amb el que ha acordat aquesta Secretaria General, i a l'empara del que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, per mitjà del present edicte es notifica al senyor José Jodar Moya, amb últim domicili conegut al carrer de Jerusalén, 21, de la localitat de Redován, l'acord d'iniciació I-2001/0009, de data 11 de juliol de 2001, dictat en l'expedient sancionador que s'està tramitant al Servei d'Espectacles i Establiments Públics:
  
«Vista la denúncia formulada per la Guàrdia Civil de Callosa de Segura, i realitzades les actuacions prèvies pertinents, de conformitat amb el que disposa l'article 12 del Reial Decret 1.398/1993, de 4 d'agost, pel qual s'aprova el Reglament per a l'Exercici de la Potestat Sancionadora, s'ha pogut comprovar la realització dels següents fets:
  
El dia 7 de gener de 2001, a les 03.50 hores, es va realitzar inspecció a l'establiment denominat Bar Mariví, situat a l'avinguda d'Orihuela, s/n, de Redován, el titular del qual és el senyor José Jodar Moya, domiciliat al carrer de Jerusalén, 21, de Redován, i es va constatar que mancava de la preceptiva llicència municipal d'obertura i que es trobava obert al públic, amb 15 persones a l'interior, incomplint l'horari màxim de tancament determinat en l'Ordre de 29 de desembre de 2000 (DOGV. núm. 3.908, de 02.01.2001).
  
Els referits fets poden constituir unes infraccions qualificades de molt greu, lleu, tipificades en els articles 23.a), 21.g) de la Llei 2/1991, d'Espectacles, Establiments Públics i Activitats Recreatives, i la seua sanció està determinada en l'article 26.c) de la citada llei, el qual estableix:
  
Les faltes molt greus se sancionaran amb multa en quantia d'1.000.001 a 99.929.596 de pessetes, suspensió d'autorització en matèria de locals o recintes, instal·lacions o serveis per termini no superior a un any, revocació definitiva d'autoritzacions en matèria de locals o recintes, instal·lacions o serveis, baixa de les empreses del registre corresponent amb prohibició d'organització d'espectacles o activitats recreatives per temps no superior a un any, clausura de locals.
  
La comesa d'infraccions molt greus podrà implicar, independentment de la sanció pecuniària que corresponga, la suspensió o prohibició d'espectacles o activitats concretes, en tant no s'esmenen les deficiències que hagueren originat la imposició d'aquelles.
  
En el present supòsit es proposa una sanció d'1.025.000 pessetes (6.160,37 euros) i la clausura del local de referència.
  
Les faltes lleus se sancionaran amb advertència i/o multa en quantia fins a 100.000 pessetes, i en el present supòsit la sanció seria de 100.000 pessetes (601,01 euros).
  
Les sancions ascendeixen a un total d'1.125.000 pessetes o 6.761,38 euros.
  
Tot això sense perjuí del que resulte de la instrucció. L'òrgan competent per a la resolució del present expedient és el conseller de Justícia i Administracions Públiques, en virtut del que disposa l'article 29 de la Llei 2/1991, de la Generalitat Valenciana, d'Espectacles, Establiments Públics i Activitats Recreatives.
  
A la vista del que disposen l'article 31 de la citada Llei 2/1991, de la Generalitat Valenciana; els articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el que estableix el Reial Decret 1.398/1993, de 4 d'agost, s'acorda:
  
La incoació del corresponent expedient sancionador contra el senyor José Jodar Moya per presumpta infracció dels articles 23.a) i 21.g) de la Llei 2/1991, i se li comunica que d'acord amb el que disposa l'article 8.1 del Reial Decret 1.398/1993, podrà reconéixer voluntàriament la seua responsabilitat; en aquest cas es resoldrà el procediment amb la imposició de la sanció que pertoque.
  
Així mateix, s'acorda nomenar instructor i secretària de l'expedient sancionador Manuel Saiz Blanco i Mª Ángeles Sebastiá Rodríguez respectivament, als quals es notificarà en forma aquest nomenament, així com als inculpats, de conformitat amb el que estableixen l'article 135 de la Llei 30/1992, de Règim Jurídic de les Administracions Públiques i del Procediment Administratiu Comú, i l'article 13.2 del Reial Decret 1.398/1993, perquè en qualsevol moment del procediment puguen ser objecte de recusació, segons el que disposen els articles 28 i 29 de la citada Llei 30/1992.
  
En virtut del que estableix l'article 16.1 del Reial Decret 1.398/1993, se li concedix un termini de 15 dies, comptats a partir de l'endemà de la notificació del present acord, perquè aporte totes les al·legacions, documents o informacions estime convenients, i se li comunica que si no efectua al·legacions sobre el contingut de la iniciació del procediment en aquest termini el present acord podrà ser considerat proposta de resolució, amb els efectes previstos en els articles 18 i 19 del Reial Decret 1.398/1993.»
  
I perquè valga de notificació a l'interessat mencionat anteriorment, s'expedeix el present edicte.